turjo4nis/wikipedia-bn-dump-20250701 huggingface dataset:
বলু প্রদেশ

বলু প্রদেশ () তুরস্কের উত্তর-পশ্চিমের একটি প্রদেশ। এটি তুরস্কের রাজধানী আঙ্কারা এবং তুরস্কের সবচেয়ে বড় শহর ইস্তানবুলের মাঝে একটি গুরুত্বপূর্ণ স্থান। এই প্রদেশের আয়তন ৭,৪১০ বর্গ কিলোমিটার এবং এর জনসংখ্যা ২৭১,২০৮ জন।

এটি বলু শহরের খুবই সুন্দর একটি বন্য পাহাড়ি জেলা, যার অনেক প্রাচীন ইতিহাস রয়েছে।

এই শহরে প্রচুর বনাঞ্চল থাকলেও খুব অল্প পরিমাণ কৃষি জমি রয়েছে। এখানে বিভিন্ন বাগানে উৎপন্ন ও ডেইরিতে পণ্য পাওয়া যায় তাদের মধ্যে রয়েছে পনির এবং ক্রিম। এসকল পণ্য গ্রহণ করা হয় বা বিক্রি করা হয়, যার কারণে বলু একটি বাণিজ্যের জায়গা। ইস্তানবুল থেকে আঙ্কারা যাওয়ার পথে বলু পাহাড় হলো সবচেয়ে বড় বাধা। যার কারণে ২০০৭ সালে সুড়ঙ্গ তৈরির পূর্বে লোকেরা এখানে খাবার ও বিশ্রামের জন্য দাঁড়াত। বলুর ঐতিহ্যে খুব ভালো মানের রন্ধনশৈলী রয়েছে। প্রতি বছর মেঙ্গেনে বার্ষিক রান্নার প্রতিযোগিতা অনুষ্ঠিত হয়।

ভূগোল 
এই প্রদেশে বলু নদী (বলি সু) এবং কোসা নদী রয়েছে, যা এটির ভেতর দিয়ে প্রবাহিত হয়েছে।

বন, হ্রদ এবং পাহাড়গুলো বিভিন্ন জীবে পরিপূর্ণ। এদের মধ্যে তিন প্রজাতির হরিণ উল্লেখযোগ্য। আর এটি আরোহণকারীদের জন্য সেরা ছুটির দিনের জায়গা।

এই প্রদেশের কিছু অঞ্চল ভূমিকম্পের জন্য বেশ ঝুকিঁপূর্ণ।

ইতিহাস 
বলু সর্বপ্রথম কবে আবিষ্কার করা হয়েছিল তার কোন সঠিক প্রমাণ নেই। তবে ১০০,০০০ বছর আগের কিছু প্রত্নতাত্ত্বিক সামগ্রী পাওয়া গিয়েছে, যা থেকে ধারণা করা যায় এই অঞ্চল তখন থেকেই ছিল।

বলু প্রদেশের বর্তমান এলাকা পূর্ব বিথিনিয়া এবং দক্ষিণ-পশ্চিম পাফলাগোনিয়ার অন্তর্ভুক্ত ছিল। বিথিনিয়ামের শহরই হলো বর্তমানের আধুনিক বলু। ৩৭৫ খ্রিস্টপূর্বে, বিথিনিয়া পারস্যের কাছ থেকে স্বাধীন হয় এবং রাজা বাস মহান আলেকজান্ডারকে হারিয়ে এটি দখল করে। সাকারিয়া হলো প্রদেশটির দক্ষিণ ও পশ্চিমের সীমানা।

বাইজেনটাইন সম্প্রদায় ১০৭১ সালের মালাজগির্দের যুদ্ধের পর সেলযুক রাজবংশের কাছে বলু এলাকা হারায়। পরবর্তীতে তুর্কিরা বলু এলাকা ফেরত পায়।

১২৪০ সালে সেলযুক বংশ বলুর পূর্বাঞ্চল বাইজানতাইন সম্প্রদায়ের কাছ থেকে দখল করে। ১২৯২ এবং ১৪৬১ সালের মাঝে পূর্বাঞ্চল দখল করে ইসফেনদিয়ারিডস।

১২৬৫ সালের দিকে, বলুর পশ্চিমাঞ্চলের জায়গাটি দখল করেছিল সেলজুক তুর্কস, কিন্তু এটি প্রথম ওরহানের হাতে আসে এবং অত্তোমান এটিকে ১৩০০ শতকের মাজ পর্যন্ত রাজত্ব করে। এই দুই এলাকা ১৪৬১ সালে একত্রিত হয় যখন এটি দ্বিতীয় মুহাম্মদ (উসমানীয় সুলতান)-এর দখলে ছিল। ১৮৬৪ সালে অত্তোমান বলুকে স্বাধীন সঞ্জক হিসেবে সৃষ্টি করে যদিও এটি ভৌগলিকভাবে কাস্তামনু ভিলায়েতের অংশ ছিল।

প্রধান বিভাগ 
বলু প্রদেশে নয়টি জেলা, চারটি উপজেলা, তেরোটি পৌরসভা এবং ৪৯১টি গ্রাম রয়েছে।

জেলা 

 বলু (রাজধানী শহর)
 ডরটদিভান
 গেরেডে
 গয়নুক
 কিব্রুসিক
 মেনগেন
 মুদুরনু
 সেবেন
 ইয়েনিসাগা

প্রধান জায়গা 

 আবান্ত হ্রদ, একটি সুন্দর পাহাড়ি হ্রদ ও গরম পানির ঝর্ণা।
 ইয়েদিগোল্লার জাতীয় পার্ক। তুরস্কের ভাষায় এর নামের মানে সাত হ্রদ, যা এই বন্য পার্কের সাতটি হ্রদকে নির্দেশ করে।
 কোরোগলু পর্বতমালা, বলা হয় এগুলো কোরোগলুর লোকজ দৃশ্য।
 কাপলিসালারি পৃরদেশে অনেক গরম পানিট ঝর্ণা ও প্রাকৃতিক জলাধার রয়েছে।
 সেবেন সেলটিকলার।
 গয়নুক আকশামসউদ্দিন মাজার।

গ্যালারি

আরও দেখুন 

 পূর্ব মারমারা উন্নয়ন এজেন্সি
 বলু প্রদেশের সবচেয়ে জনবহুল এলাকার তালিকা

তথ্যসূত্র 

বলু প্রদেশ
ভর্তা

ভর্তা () খাবারের একটি ধরন যা বাঙালির খাদ্যাভাসের সংগে ওতোপ্রোতভাবে জড়িয়ে আছে। অধিকাংশ বাঙালি তাদের নিত্যদিনকার খাবারে ভর্তা খেতে পছন্দ করে। সচ্ছল ঘরের প্রধান আহারে সাধারণত ভর্তা, ভাজি, দোপেঁয়াজি, ঝোল এবং ডাল অথবা ডালের পরিবর্তে টক পরিবেশন করা হয়।  উপাদানের ভিন্নতার কারণে ভর্তার বিভিন্ন রূপভেদ রয়েছে। এদের মধ্যে সব থেকে সাধারণ ভর্তা হচ্ছে আলু ভর্তা। বাংলাদেশ এবং ভারতের বাইরে বিভিন্ন রন্ধনশৈলীতে বিভিন্ন রূপে ভর্তা বা ভর্তাজাতীয় খাবার দেখতে পাওয়া যায়। তবে এর পরিপূর্ণ বিকাশ ঘটেছে বাঙালি রন্ধনশৈলীতে। বাঙালি নববর্ষ উদযাপনে পান্তাভাতের অন্যতম অনুষঙ্গ বিভিন্ন প্রকার ভর্তা। এই দিন পান্তা ভাতের সঙ্গে কয়েক পদের ভর্তা পরিবেশিত হয়।

নামকরণ ও ইতিহাস 
আধুনিক বাংলায় ভর্তা শব্দটি শুধুমাত্র খাবার বোঝাতে ব্যবহৃত হয়। বাংলায় সংস্কৃত ভর্ত্তা থেকে আগত ভর্তা শব্দের অর্থ স্বামী। ভর্তা শব্দটি খুব একটা ব্যবহৃত না হলেও এর অপভ্রংশ রূপ ভাতার লোকজ বাংলায় বহুল ব্যবহৃত হয়। 
বাংলায় কোন কিছু পিষে ফেলাকে ভর্তা বলা হয়। সকল প্রকার বাঙালি ভর্তা হাতে কিংবা বিভিন্ন উপায়ে পিষে তৈরি করা হয়ে থাকে। ভর্তা মানে দলাইমলাই। চিপে চিড়েচ্যাপ্টা করে ফেলা। ভর্তার সঙ্গে বাঙালি জাতির সুদূর ঐতিহ্যগত সম্পর্ক। ঠিক কবে থেকে বাঙালি জাতি ভর্তা খেতে শুরু করেছে তার কোনো নৃতাত্ত্বিক ইতিহাস রচিত হয়নি। ধারণা করা যায়, হাজার বছর ধরেই বাঙালি ভর্তা খেয়ে আসছে। বিশেষ করে, শুঁটকি ভর্তা। মাছে-ভাতে বাঙালির শুঁটকির ভর্তা খাওয়া ছাড়া উপায় ছিল না কারণ মাছ শুকিয়ে শুঁটকি করা ছাড়া মৎস সংরক্ষণের অন্যকোন ছিলোনা। তার সঙ্গে কৃষিভিত্তিক সমাজে স্বাভাবিকভাবেই যুক্ত হয়েছিল আলু ভর্তা, বেগুন ভর্তা ইত্যাদি সব্জিভিত্তিক ভর্তা।

একসময় ভর্তা ছিল একটু নিম্ন আয়ের লোকজনেরই খাবার। বাংলাদেশের গরিব জনপদে ভর্তা ছিল ঠেকে কাজ চালানো। ঘরে কিছু না থাকলে যা কিছু আছে তা ডলে একটু ভর্তা বানিয়ে নেয়া হতো। এখন ভর্তা পাচ্ছে ঐতিহ্যের মর্যাদা। দেশের নামিদামি রেস্টুরেন্টেও এখন বহুপদের ভর্তা রাখা হয়।

ভর্তা শুধু যে ভাতের সংগে খাওয়া হয় এমন নয়। বাংলাদেশে শীত মৌসুমে পিঠার দোকানগুলিতে বিশেষ করে চিতই পিঠার দোকানে বাহারি পদের ভর্তার সমাহার লক্ষ্য করা যায়।

প্রকারভেদ 
ভর্তা নানা ধরনের হয়। বাঙালিরা সাধারনত যে ভর্তাগুলো খেয়ে থাকে তার মধ্যে আলু ভর্তা, বেগুন ভর্তা, শুটকি ভর্তা, ডিম ভর্তা ইত্যাদি। এছাড়াও আরো অনেক কিছু দিয়েও ভর্তা বানানো হয়।

ভর্তা সংবাদ
রসনা বিলাসীদের কাছে ভাতের সঙ্গে ভর্তার আবেদন অনেক বেশি। আর তাই ভর্তা নিয়ে এবার শুরু হয়েছে জাতীয় পর্যায়ে প্রতিযোগিতা। ২০১৭ সাল থেকে এসিআই ফুডস লি.’র সৌজন্যে ইমপ্রেস টেলিফিল্ম লি.’র বিনোদন পাক্ষিক আনন্দ আলো জাতীয় পর্যায়ে এই ভর্তা প্রতিযোগিতার আয়োজন করে।

২০১৬ সালে কলকাতায়  অনুষ্ঠিত হয় "ভর্তা কাহন :বাংলাদেশের ভর্তার উৎসব"। বাঙালির ঘরে ঘরে মমতায় ভরা হেঁসেলে জন্ম নেওয়া ভর্তার এই রন্ধন-ঐতিহ্যকে বিশ্ব-দরবারে তুলে ধরাই এ উৎসবের লক্ষ্য ছিলো। উৎসবের মধ্যমণি ছিল বাংলাদেশের বিভিন্ন অঞ্চলের হরেক রকমের ভর্তা।

তথ্যসূত্র 

ভর্তা
বাঙালি রন্ধনশৈলী
বাংলাদেশী রন্ধনশৈলী
ভারতীয় সবজির পদ
ভারতীয় রন্ধনশৈলী
পাকিস্তানি রন্ধনশৈলী
বিহারি রন্ধনশৈলী
সেলিনা বানু

সেলিনা বানু (১২ অক্টোবর ১৯২৬ – ২৬ জানুয়ারি ১৯৮৩) একজন বাংলাদেশী রাজনীতিবিদ, সামাজিক কর্মী, এবং নারীবাদী ছিলেন।

সংক্ষিপ্ত জীবনী 
বনুর জন্ম ১৯২৬ সালের ১২ অক্টোবর পাবনা জেলা, পূর্ব বাংলা, ব্রিটিশ রাজ্যে। তার পিতা ওয়াশিম উদ্দিন আহমদ বঙ্গীয় আইন পরিষদের সদস্য ছিলেন। তিনি কমিউনিস্ট স্টাডি গ্রুপ যোগদান করেন। তিনি ১৯৪৩ সালে পাবনা গার্লস স্কুল থেকে এবং ১৯৪৫ সালে পাবনা এডওয়ার্ড কলেজ থেকে স্নাতক হন। ১৯৪৯ সালে তিনি পাবনা এডওয়ার্ড কলেজ থেকে স্নাতকোত্তর করেন। ১৯৬১ সালে তিনি ঢাকা টিচার্স ট্রেনিং কলেজ থেকে স্নাতক হন। ১৯৪৩ সালের বাঙালি দুর্ভিক্ষের সময় মহিলা আত্ম-প্রতিরক্ষা সমিতির পরিচালিত খাদ্য ও আশ্রয়স্থলগুলিতে তিনি কাজ করেন।

কর্মজীবন 
বানু পাবনা সরকারি গার্লস স্কুলে শিক্ষক হিসেবে যোগ দেন। তিনি ১৯৫৩ সালে আওয়ামী লীগে যোগ দেন এবং প্রাদেশিক কমিটির মহিলা সচিব নির্বাচিত হন। তিনি পরের বছরের পূর্ব পাকিস্তানের প্রাদেশিক পরিষদে নির্বাচিত হন। তিনি ইলা মিত্রের পুলিশ চিকিত্সার সমালোচনা করেছিলেন এবং তাকে জিজ্ঞাসা করার জন্য আটক করা হয়েছিল। তিনি আওয়ামী লীগের জাতীয় কেন্দ্রীয় কমিটিতে নির্বাচিত হন। পরে তিনি রংপুর সরকারি গার্লস স্কুলের শিক্ষক এবং ১৯৫২ থেকে ১৯৬৪ পর্যন্ত নরি শেখা মন্দিরে শিক্ষক হিসেবে কাজ করবেন। তিনি পাবনা সেন্ট্রাল গার্লস স্কুলের প্রধান শিক্ষক ছিলেন।

তিনি ১৯৬৪ সালে প্রধানমন্ত্রীর ফরিদা বিদাতন স্কুলে যোগদান করেন। ১৯৬৭ সালে তিনি জাতীয় আওয়ামী পার্টির মস্কো সংলগ্ন অংশে যোগ দেন। রাজশাহী বিশ্ববিদ্যালয়ে ডা। মোহাম্মদ শামসুজ্জোহা নিহত হওয়ার পর তিনি ১৯৬৯ সালে কুমিল্লায় একটি প্রতিবাদ সভাপতিত্ব করেন। বাংলাদেশ মুক্তিযুদ্ধ চলাকালে তিনি সল্ট লেক শহর এবং আগরতলা শরণার্থী ক্যাম্পে কাজ করেন।

তথ্যসূত্র 

১৯২৬-এ জন্ম
১৯৮৩-এ মৃত্যু
পাবনা জেলার রাজনীতিবিদ
বাংলাদেশী শিক্ষাবিদ
বাংলাদেশী নারীবাদী
সরকারি এডওয়ার্ড কলেজ, পাবনার প্রাক্তন শিক্ষার্থী
পাবনা জেলার ব্যক্তি
বাংলাদেশী রাজনীতিবিদ
শওকত মাহমুদ

শওকত মাহমুদ (জন্ম: ২৯ জুলাই ১৯৫৯) একজন বাংলাদেশী সাংবাদিক এবং রাজনীতিবিদ। তিনি ইকোনোমিক টাইমস এর সম্পাদক।বাংলাদেশ জাতীয় প্রেস ক্লাব এর ৫ বছরের নেতা এবং তিনি এই সংগঠনের সাংগঠনিক পদে অবস্থান করছেন। বাংলাদেশ জাতীয়তাবাদী দল বিএনপির ৫ম জাতীয় কাউন্সিলে তিনি বিএনপির চেয়ারপার্সন  বেগম খালেদা জিয়ার উপদেষ্টা হিসেবে মনোনিত হন। এবং ৬ষ্ঠ কাউন্সিলে তিনি বিএনপির ভাইস চেয়ারম্যান হিসেবে মনোনিত হন।

প্রাথমিক জীবন এবং শিক্ষা 
মাহমুদ ঢাকা বিশ্ববিদ্যালয় থেকে ১৯৮০ সালে গনযোগাযোগ ও সাংবাদিকতা বিভাগ থেকে শিক্ষা সম্পন্ন করেন।

পেশাজীবন এবং সাংবাদিকতা 
জাতীয় প্রেসক্লাবের সভাপতি ও সাধারণ সম্পাদকের দায়িত্ব পালন করেছেন।

রাজনীতি 
সাবেক প্রধানমন্ত্রী বেগম খালেদা জিয়ার উপদেষ্টা হিসেবে মনোনিত হন, এই দায়িত্ব নিস্টার সাথে পালন করার পর ৬ষ্ঠ কাউন্সিলে কেন্দ্রীয় কমিটির ভাইস চেয়ারম্যান হিসবে অন্তর্ভুক্ত হন। এর আগে ২০১২ থেকে ২০১৬ সাল পর্যন্ত।  উনার নিজ, উপজেলা কুমিল্লার ব্রাহ্মণপাড়া উপজেলা বিএনপির আহবায়ক হিসেবে দায়িত্ব পালন করেন।

বিতর্ক 
শওকত মাহমুদ কে বাংলাদেশ জাতীয়তাবাদী দল বিএনপি থেকে দলের শৃঙ্খলাভঙ্গের কারণে ২১ মার্চ ২০২৩ সালে প্রার্থমিক সদস্যর পদ ও কেন্দ্রীয় বিএনপির ভাইস চেয়ারম্যানের পদ থেকে বহিষ্কার করে সংবাদ বিজ্ঞপ্তি দেয় বিএনপি

তথ্যসূত্র 

১৯৫৯-এ জন্ম
বাংলাদেশ জাতীয়তাবাদী দলের রাজনীতিবিদ
বাংলাদেশী সাংবাদিক
বাংলাদেশী পুরুষ লেখক
জীবিত ব্যক্তি
কুমিল্লা জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
কুমিল্লা জেলার ব্যক্তি
মনিরুল ইসলাম (দ্ব্যর্থতা নিরসন)

মনিরুল ইসলাম দ্বারা বোঝানো যেতে পারেঃ

 মনিরুল ইসলাম (চিত্রশিল্পী) - বাংলাদেশের চিত্রশিল্পী।
 মনিরুল ইসলাম (রাজনীতিবিদ) - বাংলাদেশের একজন রাজনীতিবিদ।
 মনিরুল ইসলাম (বীর প্রতীক) - বাংলাদেশের মুক্তিযুদ্ধে খেতাবপ্রাপ্ত মুক্তিযোদ্ধা।
 মনিরুল ইসলাম (ভারতীয় রাজনীতিবিদ) - ভারতের রাজনীতিবিদ।
মনিরুল ইসলাম (ক্রিকেটার), বাংলাদেশী ক্রিকেটার
মনিরুল ইসলাম (পুলিশ কর্মকর্তা)

আরও দেখুন 

 মনিরুল ইসলাম মনি, বাংলাদেশী ব্যবসায়ী ও রাজনীতিবিদ যিনি সংসদ সদস্য ছিলেন।
দিয়েং ঝুলকা

দিয়েং ঝুলকা (বৈজ্ঞানিক নাম:Clerodendrum laevifolium) হচ্ছে লামিয়াসি পরিবারের একটি সপুষ্পক উদ্ভিদ। এটি ১৮২৬ সালে প্রকৃতিবিদ ব্লামের দ্বারা নির্ণীত প্রজাতি।

তথ্যসূত্র

বাংলাদেশের উদ্ভিদ
ভারতের উদ্ভিদ
বজলুল হক হারুন

বজলুল হক হারুন (জন্ম: ১লা মার্চ ১৯৫৪, বিএইচ হারুন নামে সমধিক পরিচিত) হলেন বাংলাদেশী ব্যবসায়ী ও রাজনীতিবিদ। তিনি ঝালকাঠি-১ আসনের সাবেক সংসদ সদস্য।

প্রাথমিক জীবন 
বজলুল হক হারুন  মার্চ ১৯৫৪ সালে তৎকালীন পূর্ব-পাকিস্তানের ঝালকাঠির রাজাপুরের কানুদাসকাঠীতে জন্মগ্রহণ করেন।

তার স্ত্রী মনিরা হারুন, তিন ছেলে শাহ মো. নাহিয়ান হারুন, শাহ মো. আদনান হারুন ও মাহির হারুন এবং মেয়ে হোমায়রা হারুন।

কর্মজীবন 
বজলুল হক হারুন বাংলাদেশ-সৌদি আরব সংসদীয় মৈত্রী গ্রুপের সভাপতি। তিনি বাংলাদেশ জমিয়াতুল মোদার্রেছীনের উপদেষ্টা। প্রিমিয়ার ব্যাংকের পরিচালকও তিনি।

রাজনৈতিক জীবন 
বজলুল হক হারুন ১৯৯১ সালের পঞ্চম জাতীয় সংসদ নির্বাচনে বিএনপির টিকিটে তৎকালীন পিরোজপুর-২ আসন থেকে অংশ নিয়ে আনোয়ার হোসেন মঞ্জুর কাছে জামানত হারিয়ে পরাজিত হন।

১৯৯৬ সালের নির্বাচনের আগে জাতীয় পার্টিতে যোগ দেন, কিন্তু মনোনয়ন পাননি।

১৯৯৮ সালে যোগ দেন আওয়ামী লীগে এবং ২০০১ সালের অষ্টম জাতীয় জাতীয় সংসদ নির্বাচনে ঝালকাঠি-১ আসন থেকে ‘নৌকা’ প্রতীকে অংশ নিয়ে তৃতীয় স্থানে পরাজিত হন।

তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগ প্রার্থী হিসেবে ঝালকাঠি-১ আসন থেকে সংসদ সদস্য নির্বাচিত হন।

তিনি পুনরায় ৫ জানুয়ারি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগ প্রার্থী হিসেবে ঝালকাঠি-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি হিসেবে দায়িত্ব পালন করেন।

২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগ প্রার্থী হিসেবে ঝালকাঠি-১ আসন থেকে সংসদ সদস্য নির্বাচিত হন। একাদশ জাতীয় সংসদে তিনি গৃহায়ন ও গণপূর্ত মন্ত্রণালয় সম্পর্কিত স্থায়ী কমিটি ও অনুমিত হিসাব সম্পর্কিত স্থায়ী কমিটির সদস্য।

বিতর্ক 
বজলুল হক হারুন সংসদ সদস্য নির্বাচিত হওয়ার পর অবৈধ সম্পদ অর্জন, টাকা আত্মসাৎ সহ নানা বিতর্কে জড়িয়েছেন। তার মধ্যে একটি হল রেইনট্রি হোটেল বিতর্ক, যেখানে বিশ্ববিদ্যালয়ের দুই ছাত্রীকে অস্ত্র দেখিয়ে ধর্ষণ করা হয়েছিল এবং যাতে হারুনের ছোট ছেলে মাহির হারুন জড়িত ছিল। এছাড়া হোটেল ভবন নির্মাণ ও হোটেল চালু করতে তিনি রাজউকের কোনো নিয়মনীতি মানেননি। ২০০৮ সালে তিনি প্রিমিয়ার ব্যাংকের ভাইস চেয়ারম্যান থাকাকালীন সময়ে ব্যাংক থেকে রুমি এন্টারপ্রাইজের চেক জালিয়াতি করে ১৩৪ কোটি টাকা আত্মসাৎ করেছেন। ২০১৩ সালে তিনি রাজাপুর ডিগ্রি কলেজের ১২ জন শিক্ষক নিয়োগে দুর্নীতি করেন, যার জন্য তিনি নিয়োগ পরীক্ষা নেন ঢাকায় নিজ অফিসে।

তথ্যসূত্র 

১৯৫৪-এ জন্ম
জীবিত ব্যক্তি
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
ঝালকাঠি জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
রে মিস্টেরিও

অস্কার গুটিয়েরেজ (জন্ম ডিসেম্বর ১১,
১৯৭৪) একজন 
আমেরিকান পেশাদার কুস্তিগির। তিনি বর্তমানে ডাব্লিউডাব্লিউইর সাথে চুক্তিবদ্ধ আছে যেখানে তিনি ডাব্লিউডাব্লিউই র হয়ে রে মিস্টেরিও নামে রেসলিং করেন। এছাড়াও তিনি ওয়ার্ল্ড চ্যাম্পিয়নশিপ রেসলিং এবং এক্সট্রিম চ্যাম্পিয়নশিপ রেসলিং এ রে মিস্টেরিও জুনিয়র নামে রেসলিং করতো।

পেশাদারি কুস্তি জীবন

প্রাথমিক জীবন (১৯৮৯১৯৯২) 
রে এপ্রিল ৩০,১৯৮৯ সালে মাত্র ১৪ বছর বয়সে মেক্সিকো শহরে তার আত্মপ্রকাশ করেন। তিনি তার চাচা রে মিস্টেরিও সিনিয়র এর কাছ থেকে প্রশিক্ষণ গ্রহণ করেন এবং মেক্সিকোতে কুস্তি লড়া শুরু করেন, যেখান থেকে তিনি লুচা লিব্রে হাই ফ্লাইং শিখেছেন। তার চাচা তাকে রে মিস্টেরিও জুনিয়র নাম দেওয়ার পূর্বে তিনি লা লাগারটিযা, কোল্কিব্রি নামে কুস্তি লড়তেন। মিস্টেরিও মেক্সিকোতে মোস্ট ইম্ব্রুব রেসলার পুরস্কার পেয়েছিলেন।

এসিস্টেন্সিয়া এসেসোরিয়া ওয়াই এডমেনিস্ট্রেশন (১৯৯২–১৯৯৫) 
লুচা লিব্রে এএএ ওয়ার্ল্ডওয়াইড এ মিস্টেরিও জুবেন্টাড গুএররেরা এর সাথে শত্রুতা তৈরি করেন। এরপর মিস্টেরিও এর চাচা মিস্টেরিও সিনিয়র এবং তিনি গুয়েরা এবং তার বাবা ফুয়ের‍্যা গুয়েরা এর সাথে ট্যাগ টিম ম্যাচে কুস্তি লড়েন।

তথ্যসূত্র

বহিঃসংযোগ 

 
 
 

১৯৭৪-এ জন্ম
জীবিত ব্যক্তি
২০শ শতাব্দীর পেশাদার কুস্তিগির
২০শ শতাব্দীর মার্কিন পেশাদার কুস্তিগির
২১শ শতাব্দীর পেশাদার কুস্তিগির
২১শ শতাব্দীর মার্কিন পেশাদার কুস্তিগির
হিস্পানিক ও লাতিন আমেরিকান ক্রীড়াবিদ
ডাব্লিউডাব্লিউই কুস্তিগীর
মার্কিন পুরুষ পেশাদার কুস্তিগির
মেক্সিকীয় বংশোদ্ভূত মার্কিন পেশাদার কুস্তিগির
মুখোশধারী কুস্তিগির
এএএ হল অফ ফেম
আমেরিকান রোমান ক্যাথলিকস
ক্যালিফোর্নিয়ার ক্যাথলিকস
ক্যালিফোর্নিয়ার পেশাদার কুস্তিগির
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ডাব্লিউডাব্লিউই হল অব ফেমে প্রবেশকারী
ডাব্লিউসিডাব্লিউ/ডাব্লিউডাব্লিউই ক্রুজারওয়েট চ্যাম্পিয়ন
ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
রয়্যাল রাম্বল বিজয়ী
সিউল রাজধানী অঞ্চল

সিউল রাজধানী অঞ্চল (এসসিএ) (, ) বা গেয়ঙ্গি অঞ্চল () উত্তর-পশ্চিম দক্ষিণ কোরিয়াতে অবস্থিত সিওল, ইনছন এবং গাইংগি-ডের এলাকা নিয়ে গঠিত একটি মহানগর এলাকা। এর জনসংখ্যার ২৫ মিলিয়ন (২০১৭ সালের হিসাবে) এবং জনসংখ্যার হিসাবে এটি বিশ্বের পঞ্চম বৃহত্তম মহানগর এলাকা। এই মহানগর এলাকাটি প্রায় ১১,৭০৪ বর্গ কিমি (৪,৫১৯ বর্গ মাইল) এলাকা জুড়ে গড়ে উঠেছে। এটি দক্ষিণ কোরিয়ার সাংস্কৃতিক, বাণিজ্যিক, আর্থিক, শিল্প এবং আবাসিক কেন্দ্র গঠন করে। প্রায় ১০ মিলিয়ন জনসংখ্যার সাথে সিউল মহানগর অঞ্চলটির সবচেয়ে বড় শহর। এছাড়া ইনছন শহরের সংখ্যা ৩ মিলিয়ন।

ভূগোল এবং জলবায়ু

রাজধানী অঞ্চল হান নদী উপত্যকার একটি সমভূমিতে অবস্থিত। এটি কোরীয় উপদ্বীপের বেশিরভাগ উর্বর ভূমি রয়েছে, যদিও এটির তুলনামূলক কমটি এখন কৃষি জন্য ব্যবহৃত হয়। জিম্পো প্লেইন, দেশের এক বৃহৎ সমৃদ্ধ ভূমি এক, গিমো এবং বুচিয়েন শহরগুলোর বেশিরভাগ এলাকা জুড়ে।

ইতিহাস 

রাজধানী এলাকাটি প্রায় ২,০০০ বছর ধরে কোরিয়ার রাজধানী হিসাবে কাজ করছে। এর কেন্দ্রীয় অবস্থান এবং তুলনামূলকভাবে মৃদু ভূদৃশ্য দেশটির বিভিন্ন বিষয়ে একটি কেন্দ্রীয় ভূমিকা রেখেছে। এই অঞ্চলে নির্মিত প্রথম রাজধানী হল কোরিয়ার তিন সাম্রাজ্যের বেকজে। দেশের প্রথম রাজধানী খ্রিস্টপূর্বে নির্মিত হয়েছিল এবং তার নাম ওয়্যারিয়সিয়ানং। ধারণা করা হয় যে এটি সিউল এবং গওয়ানজু শহরের আধুনিক সীমানা কাছাকাছি নির্মিত হয়েছে। যাহোক, বেকজে রাজধানীর মর্যাদা ধরে রাখতে সক্ষম হননি এবং ৫ম শতাব্দীতে গোগুরিয়েতে হান নদী উপত্যকায় নতুন রাজধানী নির্মিত হয়। এরপর ৬ষ্ঠ শতাব্দীতে এলাকাটি সিলার সাম্রাজ্যের হাতে চলে যায়। এ সময় এই অঞ্চলটি সিলার সাথে চীনের সম্পর্ক স্থাপনের ক্ষেত্রে এটি গুরুত্বপূর্ণ ভূমিকা পালন করে।

জনসংখ্যার উপাত্ত

দেশের প্রায় ১২% এলাকা জুড়ে গড়ে ওঠা সিউল রাজধানী অঞ্চলে দেশের জনসংখ্যার ৪৮.২%-এরও বেশি জনগণের বসবাস এবং এটি বিশ্বের পঞ্চম বৃহত্তম নগর এলাকা। ২০ শতকের মাঝামাঝি থেকে এই শতাংশটি ক্রমশ বৃদ্ধি পেয়েছে এবং এই প্রবণতা অব্যাহত থাকবে বলে আশা করা হচ্ছে। বর্তমানে দেশের মধ্যে এক অঞ্চলের থেকে অন্য অঞ্চলে স্থানান্তরিত জনগণের অর্ধেকেরও বেশি রাজধানীতে স্থানান্তরিত হচ্ছে।

পরিবহণ ব্যবস্থা

সিউল রাজধানী অঞ্চলটি সড়ক পথ ও রেলপথ দ্বারা দেশের বিভিন্ন অংশের সঙ্গে যুক্ত রয়েছে। এই অঞ্চলের প্রধান বিমানবন্দর হল ইনছন আন্তর্জাতিক বিমানবন্দর। এই আঞ্চলের অপর একটি বিমানবন্দরের নাম হল গিমপো বিমানবন্দর। সিউল সাবওয়ে এই অঞ্চলে দ্রুতগতির রেল পরিষেবা প্রদান করে।

ইনছন শহরের ফেরী ঘাঁট থেকে অভ্যন্তরীণ ও অন্তর্জাতিক দুই ধরনেরই ফেরী চলাচল করে। এখানে একটি কন্টেইনার বন্দর রয়েছে। এই বন্দর থেকে কনটেইনার বদ্ধ পণ্য বিভিন্ন দেশে রপ্তানি করা হয়। সবচেয়ে বেশি পণ্য চীনে রপ্তানি করা হয়।

সিউল চক্র-এক্সপ্রেসওয়ে সিউল রাজধানী অঞ্চলের চারিপাশে নির্মাণ করা হয়েছে বৃত্তাকারে। এই এক্সপ্রেসওয়েটি সিউল শহরের উপশহরগুলোকে যুক্ত করেছে।

তথ্যসূত্র

বহিঃসংযোগ

দক্ষিণ কোরিয়ার শহর
রঞ্জন রশ্মি মাইক্রোটমোগ্রাফী

রঞ্জন রশ্মি মাইক্রোটমোগ্রাফী হল রঞ্জন রশ্মি ব্যবহার করে কোনো বস্তুর ব্যবচ্ছেদ না ঘটিয়েই একটি ভার্চুয়াল (বা ত্রিমাত্রিক) মডেল তৈরি করার কৌশল।

মস্তিষ্কের ভার্চুয়াল মডেল তৈরি করার ক্ষেত্রে এই কৌশল ব্যবহার করা হয়, যেখানে মস্তিষ্কের কাটাছেড়া করার দরকার পড়ে না।

ব্যবহার

ইলেকট্রনিক্স
 ক্ষুদ্র বৈদ্যুতিক উপাদন, যেমন - প্লাস্টিক কেইসে ডির‍্যাম আইসি

কাঠ ও কাগজ
 কাঠের টুকরার বছর ও কোষের গঠন অনুসন্ধান করা।

জৈব-চিকিৎসা
 ভিট্রো ও ভিভো ক্ষুদ্র প্রাণি চিত্র
 মানুষের চামড়ার স্যাম্পল
 হাড়ের স্যাম্পল
 রেসপাইটরি গেটিং ব্যবহার করে ফুসফুসের চিত্র
 কার্ডিয়াক গেটিং ব্যবহার করে কার্ডিভাসকুলার চিত্র
 মানুষের চোখ ও ওকিউলার মাইক্রোস্ট্রাকচারের চিত্র
 টিউমারের চিত্র
 পাতলা কোষের চিত্র
 কীটপতঙ্গ
 প্যারাসিটোলজি

পলিমার, প্লাস্টিক
 পলিমারিক ফোম

প্রত্নতত্ত্ব
 আগুনে দগ্ধ প্রত্নতাত্ত্বিক বস্তু, যেমন - এন-গেডি স্ক্রল, এর পুনর্গঠন।

হীরক
 হীরকে খুঁত খুঁজে বের করা ও তা বাদ দেওয়ার পদ্ধতি অনুসন্ধান করা।

তথ্যসূত্র

বস্তু বিজ্ঞান
অণুবীক্ষণ যন্ত্র
অণু-প্রযুক্তিবিদ্যা
উপাদান বিজ্ঞান
অণুপ্রযুক্তি
সেরনিয়াবাত সাদিক আবদুল্লাহ

সেরনিয়াবাত সাদিক আবদুল্লাহ বরিশাল জেলার একজন রাজনীতিবিদ এবং বরিশাল সিটি কর্পোরেশনের সাবেক মেয়র।

ব্যক্তিগত জীবন 
সেরনিয়াবাত সাদিক আবদুল্লাহ একজন বাংলাদেশী রাজনীতিবিদ ও ব্যবসায়ী। তার পিতা আবুল হাসনাত আবদুল্লাহ এবং মাতা সাহান আরা আব্দুল্লাহ উভয়ই রাজনীতিবিদ। তার দাদা আবদুর রব সেরনিয়াবাত ছিলেন বঙ্গবন্ধুর ভগ্নীপতি ও তাঁর আমলের ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী।

রাজনৈতিক জীবন 
তিনি বাংলাদেশ আওয়ামী লীগের সাথে জোটবদ্ধ হয়ে ২০১৮ সালের বরিশাল সিটি কর্পোরেশন নির্বাচনে মেয়র নির্বাচিত হন। ২০১৬ সালে বরিশাল মহানগর আওয়ামী লীগের যুগ্ম-সাধারণ সম্পাদক এবং ২০১৯ সালে সর্বশেষ সম্মেলনে সাধারণ সম্পাদক নির্বাচিত হন। তার দক্ষ নেতৃত্বে বরিশাল জেলা ও মহানগর আওয়ামিলীগ সুসংগঠিত। তাকে বলা হয় স্বাধীনতা পরবর্তী ৪০ বছরের ইতিহাসে বরিশাল আওয়ামীলীগের দক্ষ সংগঠক। একজন দক্ষ সংগঠক হিসেবে বাংলাদেশ আওয়ামীলীগের কেন্দ্রীয় দপ্তরে তার যথেষ্ট সুনাম রয়েছে।

তথ্যসূত্র

জীবিত ব্যক্তি
১৯৭৩-এ জন্ম
বরিশাল জেলার ব্যক্তি
বরিশাল জেলার রাজনীতিবিদ
বরিশাল সিটি কর্পোরেশনের মেয়র
বাংলাদেশী ব্যবসায়ী
বাংলাদেশ আওয়ামী লীগের রাজনীতিবিদ
শেখ পরিবার
আরব বংশোদ্ভূত বাংলাদেশী ব্যক্তি
নবম জাতীয় সংসদ সদস্যদের তালিকা

এটি ৯ম জাতীয় সংসদ সদস্যদের একটি তালিকা, যারা ৯ম জাতীয় সংসদে প্রতিনিধিত্ব করেছেন। এতে ২০০৮ সালে অনুষ্ঠিত সাধারণ নির্বাচনে নির্বাচিত এবং ৯ম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

সংসদ সদস্যদের তালিকা

সংরক্ষিত মহিলা আসন

আরও দেখুন
 অষ্টম জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা

তথ্যসূত্র

বহিঃসংযোগ

৯
২০১৭–১৮ ইংল্যান্ড ক্রিকেট দলের নিউজিল্যান্ড সফর

ইংল্যান্ড ক্রিকেট দল তিনটি টেস্ট ক্রিকেট এবং পাঁচটি একদিনের আন্তর্জাতিক খেলার জন্য নিউজিল্যান্ড সফর করে, যা ফেব্রুয়ারি থেকে এপ্রিল ২০১৮-এ অনুষ্ঠিত হয়। টেস্ট খেলায় দিন/রাত সূচনা করার জন্য ২০১৬-১৭ প্লানকেট শিল্ড মৌসুমে এর প্রস্তুুতি নেয়া হয় ইডেন পার্ক এ।  ২০১৭ এর আগস্টে, নিউজিল্যান্ড ক্রিকেট নিশ্চিত করে যে, ইডেন পার্কের টেস্ট খেলাগুলো হবে দিন/রাত সূচীতে। সেপ্টেম্বর ২০১৭, ওডিআই সূচীর দ্বিতীয় ওডিআইটি ম্যাকলিন পার্কে পুনসংস্কার কাজে সমস্যা থাকায় বেয় ওভালে স্থানান্তর করা হয়।

ওডিআই সিরিজেক ইংল্যান্ড ৩-২ এ জয় লাভ করে। নিউজিল্যান্ড দ্বিতীয় টেস্ট খেলাটি ড্র হওয়ায় ১-০ তে টেস্ট সিরিজটি জিতে নেয়। ১৯৯৯ সালের আগস্টের পর থেকে এটিই ছিল ইংল্যান্ডের বিরুদ্ধে প্রথম এবং স্বদেশের মাঠে ১৯৮৪ সালের মার্চের পর প্রথম কোন টেস্ট সিরিজ জয়।

দলীয় সদস্য

ওডিআই সিরিজটি শুরু হওয়ার পূর্বে লিয়াম প্লানকেট দল থেকে বাদ পড়ে যায়, তার জায়গায় নেয়া হয় ক্রেগ ওভারটনকে।  প্রথম ওডিআই এর পরে হ্যামস্ট্রিং ইনজুরিতে ভোগা কেন উইলিয়ামসন এর সম্পুরক হিসাবে মার্ক চ্যাপম্যান কে নিউজিল্যান্ড দলে আনা হয়। 
	
জেমস অ্যান্ডারসনকে ইংল্যান্ড দলের সহ-অধিনায়ক নিযুক্ত করা হয়। মিচেল স্যান্টনার, নিউজিল্যান্ডের হয়ে ওডিআই ম্যাচ গুলো খেললেও, হাটুর ইনজুরির কারণে টেস্ট স্কোয়াড থেকে তার নাম বাদ দেয়া হয়। দলে সে অনুপস্থিত ছিল ছয় থেকে নয় মাসের মতো, তার জায়গায় এসেছিল টড অ্যাস্টল টেস্ট সিরিজ শুরুর পূর্বে, ম্যাসন ক্রেন ইনজুরির কারণে দল থেকে বাদ পড়ে, তার জায়গায় আসে জ্যাক লিচ প্রথম টেস্টের আগে, মার্টিন গাপটিলকে দলে যোগ করা হয়, এবং সেই সাথে রস টেলর ও ইনজুরি কাটিয়ে ফিরে আসে। ২য় টেস্টে নিউজিল্যান্ড স্কোয়াড থেকে টড অ্যাসলে বাদ দেয়া হয় এবং ইশ সোধিকে অন্তর্ভুক্ত করা হয়।

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

প্রস্তুতিমূলক খেলা

দুই দিনের ম্যাচ: নিউজিল্যান্ড একাদশ বনাম ইংল্যান্ড

দুই দিনের ম্যাচ: নিউজিল্যান্ড একাদশ বনাম ইংল্যান্ড

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০১৮-এ ইংরেজ ক্রিকেট
২০১৮-এ নিউজিল্যান্ডীয় ক্রিকেট
২০১৭–১৮ আন্তর্জাতিক ক্রিকেট প্রতিযোগিতা
ইংল্যান্ড ক্রিকেট দলের নিউজিল্যান্ড সফর
উত্তর সাইপ্রাসের নারী

উত্তর সাইপ্রাসের নারী দ্বারা মূলত উত্তর সাইপ্রাসের তার্কিশ রিপাবলিকে বসবাসকারী নারীদের বিজ্ঞান, আইন ও বিচারব্যবস্থায় অংশগ্রহণকে বোঝায়। উল্লেখ্য, উত্তর সাইপ্রাসের তুর্কি রিপাবলিক এখনো আন্তর্জাতিকভাবে স্বীকৃত পায় নি। অবশ্য বিভিন্ন সমীক্ষা অনুসারে, এই অঞ্চলের নারীদের মাঝে রাজনীতিতে অংশ নেয়ার হার তুলনামুলকভাবে কম এবং সংসদে মাত্র আট শতাংশ নারী সদস্য রয়েছে। ২০১৩ সালে উত্তর সাইপ্রাসের প্রথম নারী প্রধানমন্ত্রী হিসেবে সিবেল সিবার নির্বাচিত হন।

সামাজিক দৃষ্টিভঙ্গি 
২০১০ সালে উত্তর সাইপ্রাসের ৬০০ নারীর মাঝে একটি সমীক্ষা চালানো হয়। এই সমীক্ষায় অংশগ্রহণকারী একান্ন শতাংশ নারী স্বীকার করেন যে, দেশটির নারীদের মধ্যে পূর্ব-নির্ধারিত লিঙ্গভিত্তিক কর্মক্ষেত্রে দায়িত্বপালনের প্রবণতা রয়েছে। অন্তত ৮৮% নারী সবকিছুর ঊর্ধ্বে একজন নারীকে ভালো মা ও পরিবারের সবার দেখাশোনার দায়িত্ব ঠিকভাবে পালন করা উচিত বলে মনে করেন। ৫৮ শতাংশ নারী ঘরে পুরুষের পূর্বেই ফেরার ব্যাপারে মত প্রকাশ করেন এবং অন্তত আশি শতাংশ নারী মেয়েদের "নারী"র মতো করে বেড়ে ওঠায় সমর্থন করেন। এই সমীক্ষায় প্রকাশ পায়, এই অঞ্চলের নারীরা বিবাহ বিচ্ছেদ বা অর্ধাঙ্গের মৃত্যুর পর নারীদের একা থাকাকে অনুচিত বলে মনে করেন। যদিও ৫৫% শতাংশ নারী অর্থনৈতিক প্রয়োজন না থাকলেও নারীদের ঘরের বাইরে কাজ করাকে সমর্থন করেন।

রাজনীতি 
উত্তর সাইপ্রাসের রাজনীতিতে অংশ নেয়া নারীদের বিভিন্ন বাধার সম্মুখীন হতে হয়। বিশেষ করে মাতৃত্ব, পরিবারের সাথে তাল মিলিয়ে রাজনীতির জন্য সময় বের করা এই অঞ্চলের নারীদের জন্য প্রধান চ্যালেঞ্জ। এই অঞ্চলের কফিহাউজগুলো হলো রাজনীতির প্রধান চারণভূমি। এমনকি কিছু রাজনৈতিক দলের আঞ্চলিক অফিস কর্তৃক আয়ীজিত বিভিন্ন কর্মকাণ্ড কফি হাউজেই আয়োজিত হয়। কিন্তু ঐতিহ্যগতভাবে এই সকল কফি হাউজ এবং মেহেইন (ঐতিহ্যবাহী পানশালা) পুরুষদের জন্য সংরক্ষিত এবং নারীদের উপস্থিতিকে স্বাগত জানায় না।

নারী রাজনীতিবিদ 
২০১০ সাল অব্দি উত্তর সাইপ্রাসের রাজনীতি অঙ্গনে মাত্র ৭জন নারী রাজনীতিবিদ উত্তর সাইপ্রাসের জাতীয় সংসদে উচ্চপদে বহাল ছিলেন। এই সকল পদের মাঝে আছে, সংসদীয় এবং মন্ত্রণালয়ের বিভিন্ন কাজ, হাউজ অব রিপ্রেজেন্টেটিভদের মুখপাত্র এবং শিক্ষা মন্ত্রণালয়ের দায়িত্বের পদ। ফাতমা একেনোগ্লু হাউজ অব রিপ্রেজেন্টেটিভের মুখপাত্রের দায়িত্ব পালন করেন। ১৯৯৩ সাল থেকে ১৯৯৯ সাল পর্যন্ত অনুর বরমান অর্থ মন্ত্রণআলয়ের মন্ত্রীর দায়ত্ব পালন করেন। ১৯৮৭ থেকে ১৯৯৩ সালে দায়িত্ব পালনকারী গুলসেন বোযকুর্ত এবং গুলিন সেনার উত্তর সাইপ্রাসের প্রথম নির্বাচিত নারী সংসদ সদস্য। এসকল নারীরা তাদের মেডিকেল ব্যাকগ্রাউন্ডের জন্য উত্তর সাইপ্রাসের ভোটারদের মনোযোগ আকর্ষণে সক্ষম হয়েছিলেন। ২০১৫ সালের নির্বাচনে ৪৭ জন নারী নির্বাচনে অংশ নিলেও মাত্র ৪ জন নির্বাচিত হয়েছিলেন। ২০১৩ সালে নির্বাচিত প্রধানমন্ত্রি সিবেল সিবার ২০১৫ সালে রাষ্ট্রপতি পদের জন্য নির্বাচনে অংশ নেন।

নারী বিরুদ্ধে সহিংসতা 
২০১৪ সালে ২০৪ জন নারী নির্যাতনের অভিযোগ এনে পুলিশের কাছে মামলা করে। শ্রম ও সামাজিন নিরাপত্তা মন্ত্রণআলয়ের মন্ত্রী আজিজ গুরপিনার এই সংখ্যাকে "ভয়াবহ" বলে মন্তব্য করেন।  একটি বেসরকারী নারীবাদী সংগঠনের সমীক্ষা অনুসারে অন্ত্ত তেত্রিশ শতাংশ বিবাহিত নারী নির্যাতনের শিকার হন। ১৪ শতাংশ নারী ম্যারিটআল রেইপের শিকার হয়েছেন বলেও এই সমীক্ষায় প্রকাশ পায়।

আরও দেখুন 
 সাইপ্রাসে নারী

তথ্যসূত্র

আরো পড়ুন 
 Lisaniler, Fatma Guven. Gender Equality in North Cyprus (Turkish Republic of Northern Cyprus), 8 pages.

উদ্ধৃতি শৈলী রক্ষণাবেক্ষণ: অচেনা ভাষা
দেশ অনুযায়ী নারী
উত্তর সাইপ্রাস